હાલાઈ લોહાણા માટે ૭૩નો ટાર્ગેટ અઘરો નહોતો ત્યારે સ્ટાર બૅટ્સમૅન મેહુલ ગોકાણી અને પવન લાખાણીએ ઓપનિંગમાં આવીને ફટકાબાજી કરી મજબૂત શરૂઆત કરી હતી. પાંચમી ઓવરની શરૂઆતમાં સ્કોર ૪૮ પર પહોંચી ગયો હતો ત્યારે ગુર્જર સુતારના કૅપ્ટન ધર્મેશ અનુવાડિયાએ ધમાકેદાર બૅટિંગ કરી રહેલા હાલાઈ લોહાણાના પવન લખાણીને એલબીડબ્લ્યુ આઉટ કરીને માઇનસ ૧૦ રન કરાવી સ્કોર ૩૮ પર મૂકી દઈને ગુર્જર સુતારની જીત માટે આશા બંધાવી હતી. ત્યાર બાદ હાલાઈ લોહાણાએ ગુર્જર સુતારની ચુસ્ત બોલિંગ સામે અન્ય બે વિકેટો ગુમાવીને ૮ ઓવરમાં સ્કોર ૬૦ પર પહોંચાડ્યો હતો ત્યારે છેલ્લા ૧૨ બૉલમાં ૧૩ રન કરવાની નોબત આવતાં મૅચ રસપ્રદ બની હતી, પરંતુ પાંચમા ક્રમે આવીને સ્કોરને આગળ વધારી રહેલા તેજસ કાનાણી (૨૦)એ નવમી ઓવરના છેલ્લા બૉલમાં સિક્સર ફટકારતાં હાલાઈ લોહાણાની જીત આસાન કરી આપી હતી. ૯.૪ ઓવરમાં ૩ વિકેટે ૭૫ રન બનાવીને હાલાઈ લોહાણાએ ક્વૉર્ટર ફાઇનલમાં એન્ટ્રી મારી હતી.